Afaris aseklan n leqbayel d amesbaɣur, ma nmuqel ɣer wayen tegber tsekla n tewsatin ama di timawit neɣ di tira, yecba lemri n tmetti, imi tigemmi-a teččur d azalen yeɛnan yal timetti i yiman-is, am wakken qqaren deg yinzi Timetti mebla idles am umdan mebla iles, rnu ɣer waya zemrent ad d-ilint tewsatin-is d allal agejdan deg taywalt yezdin gar yimdanen i tent-yessemrasen deg yal tagnit ideg ara yesɛun iswi iwakken ad d-ssiwḍen izen, ɣef waya yenna NACIB. Y deg udlis-is: Mebla ccek tasekla n uɣref d nettat i d allal n teywalt igerzen, i yettaf uɣref akken ad d-yessenfali tid i t-yuɣen ama d iɣeblan neɣ d ayen iwumi yesra.2